CELEX: 62014TN0765
Language: da
Date: 2014-11-14 00:00:00
Title: Sag T-765/14: Sag anlagt den 14. november 2014 — Legakis m.fl. mod Rådet

2.2.2015   
            
            
               DA
            
            
               Den Europæiske Unions Tidende
            
            
               C 34/40
            
         Sag anlagt den 14. november 2014 — Legakis m.fl. mod Rådet
   (Sag T-765/14)
   (2015/C 034/48)
   Processprog: græsk
   
      Parter
   
   
      Sagsøgere: Georgios Legakis, Myrto Panagiota Legaki, Maria Legaki og Melina Legaki (Palaio Faliro, Grækenland) (ved advokat B. Christianos)
   
      Sagsøgte: Rådet for Den Europæiske Union
   
      Sagsøgernes påstande
   
   
               —
            
            
               Sagsøgte tilpligtes at betale sagsøgerne et beløb på 1 9 91  194,40 EUR i erstatning for det tab, som sagsøgerne har lidt som følge af sagsøgtes ulovlige retsakter tillige med renter fra den dato, hvor sagsøgerne ulovligt mistede rådigheden over sine indskud (29.3.2013), indtil afsigelsen af dom i nærværende sag, samt morarenter fra afsigelsen af dom i nærværende sag indtil den fulde betaling er sket.
            
         
               —
            
            
               Subsidiært tilpligtes sagsøgte at betale sagsøgerne 95 % af det ovenfor nævnte beløb, dvs. 1 8 91  634,68 EUR som erstatning for det tab, de har lidt som følge af sagsøgtes retsstridige handlinger med renter regnet fra den ulovlige afhændelse af deres indskud (29.3.2013) og indtil afsigelsen af dommen i denne sag og med morarenter fra afsigelsen af dom i denne sag, og indtil beløbet er betalt fuldt ud.
            
         
               —
            
            
               Mere subsidiært fastsættes det beløb, som sagsøgte skal betale sagsøgerne i erstatning for det tab, som sagsøgerne har lidt som følge af sagsøgtes ulovlige retsakter.
            
         
               —
            
            
               Sagsøgte tilpligtes at betale hver af sagsøgerne 20  000 EUR (dvs. sammenlagt 80  000 EUR) som erstatning for den ikke-økonomiske skade, som sagsøgerne har lidt som følge af tilsidesættelsen af princippet om ligebehandling.
            
         
               —
            
            
               Sagsøgte tilpligtes at betale hver af sagsøgerne 20  000 EUR (dvs. sammenlagt 80  000 EUR) som erstatning for den ikke-økonomiske skade, som de har lidt som følge af tilsidesættelsen af retten til en effektiv domstolsbeskyttelse.
            
         
               —
            
            
               Sagsøgte tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgerne har nedlagt påstand om, at Den Europæiske Unions Ret, der er kompetent i medfør af artikel 268 TEUF, tilkender sagsøgerne erstatning i henhold til artikel 340, stk. 2, TEUF for det tab, de har lidt som følge af sagsøgtes retsstridige handlinger.
   Sagsøgerne har gjort gældende, at tabet indtrådte, da sagsøgte ved en overskridelse af rammerne for sine beføjelser og tilsidesættelse af afledt EU-ret og generelle EU-retlige principper pålagde og følgelig var skyld i en reduktion af sagsøgernes indskud i Cyprus Popular Bank Public Co Ltd eller under alle omstændigheder var medvirkende hertil.
   Sagsøgerne har navnlig gjort gældende, at sagsøgte har tilsidesat følgende grundlæggende rettigheder og generelle EU-retlige principper:
   
               —
            
            
               For det første tilsidesættelse af ejendomsretten.
            
         
               —
            
            
               For det andet tilsidesættelse af ligebehandlingsprincippet.
            
         
               —
            
            
               For det tredje tilsidesættelse af tilsidesættelse af sagsøgernes ret til en effektiv domstolsbeskyttelse og af retssikkerhedsprincippet.
            
         Sagsøgerne gør gældende, at de i retspraksis fastsatte betingelser for at sagsøgte kan påføres et ansvar uden for kontraktforhold med henblik på erstatning for det tab de har lidt, er opfyldt.